b'\n_START_ARTICLE_\nMalinska\n_START_SECTION_\nGeografija\n_START_PARAGRAPH_\nMalinska le\xc5\xbei ob prostranem istoimenskem zalivu na severozahodni obali otoka. Prostrani zaliv le\xc5\xbei med  rtoma Pelova na zahodu in \xc4\x8cuf na severu. Zaliv obdajajo pla\xc5\xbee in veliko zelenja. Kraj je znan po prijetnem podnebju._NEWLINE_Luka le\xc5\xbei v vzhodnem delu zaliva, in jo varujeta dva valobrana, dolga okoli 60 in 150 metrov. V luki sta tudi dva manj\xc5\xa1a pomola. Privezi za plovila so z obeh strani pomolov, kjer je morje globoko do 6 metrov, zato se tu lahko sidrajo tudi ve\xc4\x8dje ladje. Na koncu dalj\xc5\xa1ega valobrana stoji svetilnik, ki oddaja svetlobni signal\xc2\xa0: R Bl(2) 6s. Luka je zavarovana pred jugom in burjo, ter izpostavljena severozahodnim vetrovom. Severno od luke le\xc5\xbei manj\xc5\xa1i pristan hotelskeha kompleksa Haludovo.\n_START_SECTION_\nGospodarstvo\n_START_PARAGRAPH_\nGlavna gospodarska dejavnost je turizem. Kraj se je pri\xc4\x8del razvijati v za\xc4\x8detku 19. stoletja ob novem pristani\xc5\xa1\xc4\x8du. Za\xc4\x8detek turisti\xc4\x8dne dejavnosti pa sega v leto 1909, ko so ustanovili turisti\xc4\x8dno dru\xc5\xa1tvo. Danes je v Malinski deluje ve\xc4\x8d hotelov, hotelski kompleks_NEWLINE_Haludovo in avtokamp.\n_START_SECTION_\nZgodovina\n_START_PARAGRAPH_\nMalinska se je pri\xc4\x8dela razvijati konec 19. stoletja, ko se je v priobalnem delu imenovanem Duba\xc5\xa1nica zdru\xc5\xbeila skupina dvajsetih zaselkov._NEWLINE_V okolici Malinske so na\xc5\xa1li ostanke spomenikov iz \xc4\x8dasa  med 15. in 18. stoletjem, v njeni neposredni bli\xc5\xbeini pa je vasica Porat s fran\xc4\x8di\xc5\xa1kanskim samostanom in cerkvijo iz leta 1500. V bli\xc5\xbeini so tudi razvaline benediktinskega samostana in cerkve iz 12. stoletja. Jugozahodno od mesta na rtu Glavotok, ki je tudi najbolj zahodna to\xc4\x8dka otoka, pa stoji samostan Glavotok. Samostan  in cerkev z eno ladjo so postavili \xc2\xbbfran\xc4\x8di\xc5\xa1kani-glagolci\xc2\xab\xc2\xa0ob koncu 15. in za\xc4\x8detku 16. stoletja. V samostanu hranijo pomembno zbirko knjig in rokopisov napisanih v glagolici._NEWLINE_Na starem pokopali\xc5\xa1\xc4\x8du jugozahodno od Malinske stojijo ru\xc5\xa1evine cerkve sv.Apolinara postavljene v 12. stoletju, poleg pa je ohranjen zvonik postavljen 1618.'